خاریجده یاشایان گنج‌لر اوچون 29 ژوئن -20 سپتامبر تاریخ‌لرینده تورکیه‌ده یای کامپی تشکیل اولونا‌جاق.
خاریجده یاشایان تورک‌لر و اقربا توپلولوق‌لار ایداره‌سی (YTB) خاریجی ایشلر ناظیرلیگی و گنج‌لیک و ایدمان ناظیرلیگی‌نین امکداش‌لیغی ایله خاریجده یاشایان گنج‌لری تورکیه‌ده بیر آرایا گتیره‌جک یای کامپلارینا مراجعت‌لر ژوئن‌ین 9-نا قدر داوام ائده‌جک.
خاریجده یاشایان تورک‌لر و اقربا توپلولوق‌لار (YTB) ایداره‌سی طرفیندن وئریلن معلوماتا گؤره، خاریجده یاشایان 18-22 یاش‌لاریندا تورکیه وطنداش‌لاری، و یا ماوی کارتی اولان گنج‌لر اوچون گنج‌لیک و ایدمان ناظیرلیگی‌نین کامپلاریندا اؤزل کونته ژان (سهمیه) آییریلدی.
آنتالیا، بولو، کیرشهیر، ترابزون، توکات و کاستامونودا تشکیل اولونان کامپ پروگرامی 29 ژوئن-20 سپتامبر  تاریخ‌لرینده قیزلار و اوغلان‌لار اوچون فرق‌لی دؤنم‌لرده حیاتا کئچیریله‌جک.
کامپ‌لارا قتیلان گنج‌لرین قالما و یئمک خرج‌لری گنج‌لیک و ایدمان ناظیرلیگی طرفین‌دن اؤدنیله‌جک.
گنج‌لرین یول خرج‌لری ایسه YTB طرفین‌دن اؤلکه‌لره گؤره معین اولونان تورلار چرچیوه‌سینده اؤدنیله‌جک.
گنج‌لیک کامپلارینا قاتیلان‌لار اوخ آتما، مینی گلف، کانو رافتینگ ، داغ بیسیکلت چیلیگی (دوچرخه کوهستان) و باشقا ایدمان نوع ‌لرینه، کوچه اویون‌لارینا، موسیقی، تئاتر، خالق اویون‌لاری کیمی فعالیت‌لره و فردی اینکیشاف سمینارلارینا قاتیلما ایمکانی تاپا‌جاق‌لار.
خاریجده یاشایان گنج‌لرین آنا وطن‌لری ایله باغ‌لاری‌نین گوجلنمه‌سینی، تایخی و مدنی میراث‌لاری یئرینده گؤرمه ایمکانینی تقدیم ائتمه مقصدیله تشکیل اولونان کامپلار 7 گونلوک دؤنم‌لرله حیاتا کئچیریله‌جک.
دوشرگه‌لره قاتیلماق ایسته‌ین‌لر www.ytb.gov.tr/genclikkamplari/ آدرسیندن مراجعت ائده بیلرلر.
